Lisa 8

Praktikakorralduseeskirja juurde

**VANEMMADRUSE MERESÕIDUPRAKTIKA ARUANDE KOOSTAMISE JA KAITSMISE JUHEND**

Meresõidupraktika aruande koostamisel lähtutakse Eesti Merekooli kirjalike tööde koostamise ja vormistamise juhendist. Praktikant koostab aruande isiklike vaatluste, enda tehtud tööde, laeva tehnilise dokumentatsiooni ja teenistuslike juhendite põhjal. Praktikant kirjeldab aruandes enda praktikat laevas, praktikalaeva ehitust, praktikalaeva seadmete ja süsteemide ehitust ja kasutamist Aruandes kirjeldatud seadmete ja süsteemide ehitust ning kasutamise eeskirju peab praktikant põhjalikult tundma. Aruandesse lisatud skeemide ja jooniste kohta peab praktikant olema suuteline andma põhjalikke selgitusi. Praktikant võib aruandes kasutada enda tehtud fotosid.

1. **Praktika aruande kirjeldav osa koosneb järgmistest alajaotustest:**
	1. **Töökorraldus laevas.** Praktikant kirjeldab laevapere igapäevast töökorraldust ja enda tööd laevas,tuues ära positiivsed ja negatiivsed momendid, annab hinnangu oma meresõidu-praktikale tervikuna ja teeb kokkuvõtte laeval tehtud töödest. Praktikant selgitab, millistest õppeainetest oli kõige rohkem kasu praktikal tehtud tööde ja ülesannete täitmisel. Praktikant hindab ennast, enda sobivust tööks laevapere liikmena.
	2. **Vahiteenistuse korraldus** merel, sadamas ja ankrul olles (laeva ohutuse ja turvalisuse tagamine). Vahimadruse kohustused merel, sadamas ja ankrus. Kirjeldab meresõidupraktika ajal toimunud eriolukordi (jäätumine, torm, turvaintsidendid, avariijuhtumid, õnnetused inimestega), koolis omandatud teadmiste kasutamist COLREGi reeglite, meremärkide ja RSK tundmises ning inglise keele kasutamises.
	3. **Ohutusalane korraldus,** laevahäirete kava, ohutusjuhend. Õppused, perioodilisus, häiresignaalid, laevasisesed sidepidamisvahendid, alarmsüsteemid ja nende kasutamine. Enda osalemine õppehäiretes (üldohuhäire, tulekahjuhäire, häire „inimene üle parda jne“).
	4. **Laeva ehitus.** Laeva üldplaan ja tehnilised andmed, otstarve, autonoomsus, laevale omistatud registrimärk. Laeva konstruktsioon (laeva ruumide paigutus, vööri ja ahtri ning korpuse ehitus). Üldandmed laeva jõuseadmete kohta: jõuseadmete tüüp, pea- ja abijõuseadmete võimsus, sõukruvi jõuülekande tüüp.
	5. **Rooliseade.** Rooli juhtimisseadmed, roolilehe tüüp. Üleminek automaatroolile ja rooli avariijuhtimisele; laeva magnet- ja vurrkompass, navigeerimisvahendid ja nende kasutamine
	6. **Lastiseade** (peelestik ja taglas) ja lastioperatsioonide läbiviimine, lasti kinnitamine. Trümmiluukide arv ja tüüp, avamine ja sulgemine, losspoomide (kraanade) arv ja tõstejõud.
	7. **Sildumisseade**, selle asetus laeval (skeem), sildumisel kasutatavad mehhanismid. Sildumine sadamas ja merel. Sildumisskeemid.
	8. **Ankruseade**, ankrute arv ja mass, ankruketi pikkus, ankruketi ühendamine laeva ja ankruga, ketipidur, ankrumasina tüüp. Ankruketi markeering. Ankrusse jäämine.
	9. **Päästeseade**. Kollektiivsed ja individuaalsed päästevahendid, nende kasutamine.
	10. **Süsteemid.** Tuletõrje-, pallast-, kuivendus- ja eluotstarbesüsteemide ehitus ja kasutamine. Laeva süsteemide markeering.
	11. **Merereostuse vältimine.** Prügi, reovete ja õliseguste vete käitlemine, kütuse võtt.
2. **Praktikaaruande vormistamine**

Praktikaaruanne kirjutatakse elektroonselt esialgu mustandina ja esitatakse laevajuhtimise õppeliini juhtivõpetajale hiljemalt 4 nädala jooksul pärast praktikalt tulemist. Pärast aruande kohta tehtud märkuste arvestamist ja puuduste kõrvaldamist esitatakse aruanne uuesti laevajuhtimise õppeliini juhtivõpetajale ning pärast aruande sisu ja vormistamise heakskiitmist prinditakse see valgele A4 formaadis paberile, ühele küljele ja köidetakse.

Aruande maht kuni 25 lehekülge. Joonised tehakse pliiatsiga. Skeemid ja joonised peavad olema korrektsed. Diagramme ja graafikuid võib vormistada millimeetripaberile, mõningaid üldskeeme ka kalkale. Aruandele lubatakse lisada fotosid seadmete, skeemide, laeva jne. kohta.

Aruande materjalid köidetakse kiirköitjasse järgmiselt:

1. leht - trükitud tiitelleht;
2. leht – retsensioonileht;
3. leht - meresõidupraktika tõendite koopiad;
4. leht - praktikajuhendaja hinnang praktikandile;
5. leht – sisukord:

6. lehest alates praktika aruande kirjeldav osa vastavalt toodud alajaotustele.

Lehed, mis võetakse arvesse, aga mida ei nummerdata: tiitelleht, retsensioonileht, meresõidutõendid, praktikajuhendaja hinnang ja sisukord. Ülejäänud aruande lehed tuleb nummerdada (number paigutada lehe alumise serva keskele).

Tõendeid ja hinnanguid võib olla mitu.

Prinditud aruanne koos lisadega esitatakse meresõidupraktika hindamise komisjonile.

1. **Meresõidupraktika hindamine**

Meresõidupraktika aruande kaitsmisele lubatakse praktikapäeviku korrektselt täitnud õpilased, kes on läbinud õppekavas ettenähtud meresõiduprakika.

Meresõidupraktika aruande kaitsmisel hinnatakse:

- meresõidupraktika päeviku täitmise korrektsust, aruande sisu ja vormistamise vastavust käesolevale juhendile;

- meresõidupraktika aruande kirjeldava osa alajaotustes esitatud teemade käsitlemise piisavat põhjalikkust;

- merendusalaste oskussõnade mõistmist ja kasutamist.

Komisjoni poolt positiivse hinnangu saamisel loetakse praktika sooritatuks, moodul „ M-30. Meresõidupraktika, vanemmadrus“ arvestatuks ja on aluseks vanemmadruse kutseeksamile pääsemiseks

Lisa: 1. Vanemmadruse meresõidupraktika aruande tiitellehe näidis

 2. Praktika aruande retsensioonileht

**EESTI MEREKOOL**

**VANEMMADRUSE**

**MERESÕIDUPRAKTIKA ARUANNE**

 Õpperühm: ……....

 Praktikant:.....................................................

 ees- ja perekonnanimi

 Praktikajuhendaja laevas: ..........................

…………………………….............................

 amet

 ………………………………...…………….

 ees- ja perekonnanimi

Praktikakoht ……………......................

Praktika algus „……..“........................................ 20 …….

Praktika lõpp „……..“........................................ 20 …….

Tallinn

20 ….

**Vanemmadruse meresõidupraktika aruande kaitsmise**

 **RETSENSIOONILEHT**

1. Töökorraldus laevas. Hinnang oma meresõidupraktikale tervikuna. Kokkuvõte laeval tehtud töödest. Erinevate õppeainete kasulikkus praktikal tehtud tööde ja ülesannete täitmisel. Praktikandi enesehinnang ja valmisolek meremehe elukutseks ja suutlikkus töötada laevapere liikmena.
2. Vahiteenistuse korraldus merel, sadamas ja ankrul(laeva ohutuse ja turvalisuse tagamine). Vahimadruse kohustused merel, sadamas ja ankrus. Meresõidupraktika ajal toimunud eriolukorrad (jäätumine, torm, turvaintsidendid, avariijuhtumid, õnnetused inimestega). COLREGi reeglite, meremärkide ja RSK tundmine ning inglise keele kasutamine.
3. Laeva ohutusalane korraldus (laevahäirete kava, ohutusjuhend). Õppused, perioodilisus, häiresignaalid, laevasisesed sidepidamisvahendid, alarmsüsteemid ja nende kasutamine). Isiklik number laevapereliikmena, ametikoht laeval, enda osalemine õppustes (üldohuhäire, tulekahju häire, häire „MOB“.
4. Laeva ehitus. Üldplaan ja andmed, mõõtmed, otstarve, autonoomsus, laevale omistatud registrimärk, laeva meeskond. Masinaruumi planeering (laeva ja masinaruumi üldplaan, mehhanismide paigutus masinaruumis) Laeva konstruktsioon (laeva ruumide paigutus, vööri ja ahtri ning korpuse ehitus). Üldandmed laeva jõuseadmete kohta: jõuseadmete tüüp, pea - ja abijõuseadmete võimsus, sõukruvi jõuülekande tüüp.
5. Rooliseade, roolilehe tüüp. Üleminek automaatroolile ja rooli avariijuhtimisele; laeva magnet- ja vurrkompass, navigeerimisvahendid ja nende kasutamine.
6. Lastiseade (peelestik ja taglas) ja lastioperatsioonide läbiviimine, lasti kinnitamine. Trümmiluukide arv ja tüüp, avamine ja sulgemine, losspoomide (kraanade) arv ja tõstejõud, poomide taglastus ja lastivintside arv.
7. Sildumisseade, selle asetus laeval (skeem), sildumisel kasutatavad mehhanismid. Sildumine sadamas ja merel. Sildumisskeemid.
8. Ankruseade, ankrute arv ja mass, ankruketi pikkus, ankruketi ühendamine laeva ja ankruga, ketipidur, ankrumasina tüüp. Ankruketi markeering Ankrusse jäämine.
9. Päästeseade. Kollektiivsed ja individuaalsed päästevahendid, nende kasutamine.
10. Laeva süsteemid.Tuletõrje-, pallast-, kuivendus- ja eluotstarbesüsteemide ehitus ja kasutamine. Laeva süsteemide markeering.
11. Merereostuse vältimise korraldus laevas. Prügi, reovete ja õliseguste vete käitlemine, kütuse võtt.

Aruande hindajate tähelepanekud (nimi, tähelepaneku sisu, allkiri):

………………………………………………………………………………………………………..

………………………………………………………………………………………………………..

………………………………………………………………………………………………………..

………………………………………………………………………………………………………..

………………………………………………………………………………………………………..

………………………………………………………………………………………………………..

………………………………………………………………………………………………………..

**Hinnang aruandele:**  .....................................................